Cristiano Ronaldo

Cristiano Ronaldo dos Santos Aveiro, dittu simpricimenti Cristiano Ronaldo (Funchal, 5 di frivaru 1985), è nu jucaturi di palluni purtughisi chi joca comu attaccanti nta l'Al-Nassr, na squatra àrabba, e ntu Portugallu. Nta so carriera vincìu cincu palluna d'oru, cincu Champions League, nu campiunatu europeu e na Nations League.

Dittu "el bicho" ("lu 'nzettu") e "CR7" (pi lu sò nùmmuru di cammisa), è u jucaturi cu cchiù riti nta storia dû palluni. È cunziddiratu unu di li megghiu jucaturi di tutti li tempi.

 Biografia 
D'urìggini dû Capu Virdi, nascìu di la cuoca Maria Dolores dos Santos e dû jardinaru José Dinis Aveiro, chi murìu ntô 2005 pi prubblemi cu l'alcool. Si chiama "Cristiano" picchì sò matri è cristiana, "Ronaldo" picchì sò patri era nu fan di Ronald Reagan.

Ntô 2010 nascìu u sò primu figghiu, Cristiano Jr., ma CR7 nun vosi diri cu era la matri. Dû 2010 ô 2015 fu fidanzatu cu Irina Shayk, na mudella russa. Ntô 2016 si misi cu Georgina Rodríguez, argintina, cu cui havi dui figghi. Havi puru dui giameddi, nati ntô 2017 di matri surrugata.

 Carrera 
 Club 
Sporting CP (2002-2003)
Crisciutu nte giuvanili dô Andorinha (1992-1995), appoi passau ntô Nacional di Madera. Ntô 1997 trasìu nta cantera dû Sporting Clube de Portugal, a Lisbona, cu cui dibuttau ntô 2002.

Manchester United (2003-2009)
Ntô 2003 fu accattatu dû Manchester United Football Club, na squatra ngrisi. Cu li "Reds" vincìu na FA Cup, dui EFL Cup, tri Premier League, dui Community Shield, na UEFA Champions League e na Coppa dû munnu pi club FIFA.

Ronaldo, Cristiano
Ronaldo, Cristiano